Aanvallers dreig dat hulle vrou sal verkrag, martel | Maroela Media
'n Vrou is Dinsdagmiddag deur vier gewapende aanvallers op 'n kleinhoewe naby Pretoria oorval, vasgebind en gedreig dat sy verkrag en met 'n warm strykyster gemartel sal word.
Kapt. Marissa van der Merwe, woordvoerder van die polisie, het aan Maroela Media gesê die vrou, wat in haar 60's is, was omstreeks 13:00 alleen in haar huis op die kleinhoewe in die Tweedracht-gebied langs die Boschkop-pad in die ooste van Pretoria.
"Die vier aanvallers was almal met vuurwapens gewapen en het haar in die huis vasgebind. Hulle het haar gedreig dat hulle haar sal verkrag en met 'n strykyster sal brand as sy nie haar samewerking gee nie," het Van der Merwe gesê. Die aanvallers het ook glo werkers wat buite die huis besig was vasgebind.
Die aanvallers het die vrou gedwing om die kluissleutel aan hulle te oorhandig en het 'n vuurwapen uit die kluis gesteel. Hulle het ook verskeie huishoudelike items gevat en dit in die vrou se motor gelaai voordat hulle op die vlug geslaan het.
"Haar man het kort daarna op die kleinhoewe aangekom en haar in die huis gevind. Hy het dadelik die verdagtes agternagesit en die voertuig in die rigting van Ekangala gejaag, maar hulle later verloor. Die voertuig is later verlate in Cullinan gevind," het Van der Merwe gesê. Sy het gesê dat die vrou baie emosioneel was ná dié traumatiese voorval.
'n Saak van huisroof en gewapende roof is geopen. Niemand is nog in hegtenis geneem nie.
Die uitsprake van Ehrenreich verbaas my nie. Hy het n ongelooflikke haat vir alle witmense maar hy het n politieke ambisie. Hy is glad nie goed nie en niemand rate hom nie die ANC wil hom nie he daarom is hy nog by COSATU. So hy sal aanhou sulke dinge se met die hoop dat iemand aandag sal neem van hom en sy loopbaan n hupstoot te gee. Maar ou Tony is regtig net baie woorde maar verder niks baie soos sy loopbaan by COSATU. Nie media tyd werd nie
Versteek wapens op ander plekke, nie in kluis !!
Ons moet altyd een voor wees…..!
Waar was jou vuur wapen
Ja ek is seker `n tannie van 60 gaan `n wapen by haar dra en dan gaan sy 4 (vier) mans wat gewapen is met een skoot kan skiet. Ek kan nie glo daar is so baie dom onnosel mense wat hier lees nie en dan nog "waar was jou vuurwapen"Kan julle mense regtig nie logies dink nie. 1 (een) tannie in haar 60, 4 (vier) uitgevreete mans….. wat almal gewapen was. Was sou sy gemaak het met haar wapen teen hulle. Een skiet… ja sure dan word sy verkrag, gemartel en vermoor deur die ander 3. Slim Tannie ek… Lees meer »
Charlene, regtig? So dan kan ons almal maar ons vuurwapens nou maar weggooi en weerloos wag om geroof en vermoor te word?? Jy is baie naïef om te dink almal van hulle gaan jou ongedeerd los omdat jy nie terugbaklei nie?? Ek sterf eerder en vat 'n paar saam as om net oor te gee. Dis hierdie slapgat houding wat maak dat die spul doen net wat hulle wil.